Source: https://esluzby.bratislava.sk/info/177?slug=informovanie-o-cinnosti-obce-spravy
Timestamp: 2020-04-05 20:20:59+00:00
Document Index: 2918664

Matched Legal Cases: ['§ 14', '§ 4', '§ 8', '§ 5', '§ 5', '§ 5', '§ 6', '§ 9', '§ 11', '§ 18', '§ 9', '§ 9', '§ 3', '§ 6']

Bratislava - Portál elektronických služieb | Elektronické služby | Informovanie o činnosti obce (Správy)
Obec zverejňuje informácie o svojej činnosti individuálne sprístupňuje informácií na základe žiadostí fyzických osôb a právnických osôb (§ 14 a nasl. zákona č. 211/2000 Z. z.) Obce niektoré informácie povinne zverejňujú aktívne. Zverejňovaním informácie sa rozumie taký spôsob, ktorý každému umožní zverejnenú informáciu opakovane vyhľadávať a získavať. Môže ísť o zverejnenie na webstránke/portáli obce, na jej úradnej tabuli s možnosťou voľného prístupu, v tlači a podobne (§ 4 ods. 3 zákona č. 211/2000 Z. z.).
Obce takýmto spôsobom zverejňujú všetky informácie o svojej činnosti okrem tých, na ktorých sa vzťahuje niektorý z dôvodov obmedzenia prístupu k informáciám (§ 8 až 11 zákona č. 211/2000 Z. z.). Niektoré typy informácií však obce takýmto spôsobom zverejňovať musia na v zmysle zákonom definovaných povinností. Povinne zverejňovanými informáciami sú najmä:
informácie týkajúce sa spôsobu a postupu sprístupňovania informácií na žiadosť (§ 5 ods. 1 zákona č. 211/2000 Z. z.),
informácie týkajúce sa činnosti obecného zastupiteľstva (§§ 5 ods. 2, 8 zákona č. 211/2000 Z. z.),
zmluvy, objednávky a faktúry okrem zákonom stanovených výnimiek (§§ 5a, 5b zákona č. 211/2000 Z. z.),
návrhy všeobecne záväzných nariadení (§ 6 ods. 3 zákona č. 369/1990 Zb.),
návrh rozpočtu obce a záverečného účtu obce (§ 9 ods. 2 zákona č. 369/1990 Zb.),
oznámenie o vyhlásení miestneho referenda (§ 11a ods. 7 zákona č. 369/1990 Zb.),
návrh plánu kontrolnej činnosti hlavného kontrolóra (§ 18f ods. 1 písm. b) zákona č. 369/1990 Zb.),
zámer obce predať svoj majetok (§ 9a ods. 2 zákona č. 138/1991 Zb.) a zámer obce predať svoj majetok priamym predajom (§ 9a ods. 5 zákona č. 138/1991 Zb.),
informácie o správnom konaní vo veciach, ktoré sú predmetom záujmu verejnosti alebo o ktorých to stanovuje osobitný zákon (§ 3 ods. 6 zákona č. 71/1967 Zb.).
Obec zverejnením čo najväčšieho objem informácií o svojej činnosti predíde viacerým rizikám ako je tlak verejnosti na poskytovanie informácií. U mnohých individuálnych žiadostiach o poskytnutie informácií vie žiadateľa odkázať na verejne dostupnú informáciu na svojich komunikačných kanáloch.
Obce takéto informácie musia zverejňovať aj na svojej webstránke/portály. Pri návrhu rozpočtu obce a záverečného účtu obce, oznámení o vyhlásení miestneho referenda a návrhu plánu kontrolnej činnosti hlavného kontrolóra, zákon č. 369/1990 Zb. o obecnom zriadení nestanovuje priamo povinnosť zverejniť ich aj na webstránke obce, ale stanovuje povinnosť zverejniť ich spôsobom v obci obvyklým. Keďže mestá majú povinnosť mať zriadenú webstránku/portál v zmysle § 6 ods. 1 zákona č. 211/2000 Z. z., za spôsob informovania v obci v obvyklý je nevyhnutné považovať aj zverejnenie informácie na webstránke/portály.
Zmluvy, objednávky, faktúry, návrhy všeobecne záväzných nariadení , zámer obce predať svoj majetok a informácie o správnom konaní musia na svojej webstránke/portály vždy zverejniť všetky obce, ktoré majú webstránku zriadenú. Rovnako v prípade takýchto obcí platí, že ak na webstránke zverejňujú aj ďalšie informácie o svojej činnosti, majú povinnosť zverejňovať tam aj informácie, pri ktorých zákon predpokladá zverejnenie spôsobom v obci obvyklým.
Dátum zverejnenia: 15.04.2015
Dátum poslednej zmeny: 12.08.2019
Zobraziť aktuálne informácie (Správy)
Ústava SR Zákon č. 211/2000 Z. z. o slobodnom prístupe k informáciám
s poskytovaním služby nie sú spojené poplatky